Babelscape/SREDFM huggingface dataset:
Κατοπτρικό τηλεσκόπιο

Κατοπτρικό τηλεσκόπιο εκτιθέμενο στο [[Ινστιτούτο Φράνκλιν]] (ΗΠΑ)
Κατοπτρικό τηλεσκόπιο ή ανακλαστικό τηλεσκόπιο ονομάζεται κάθε τηλεσκόπιο που σχηματίζει το είδωλο του αντικειμένου που παρατηρεί με τη βοήθεια ενός ή περισσότερων καμπύλων καμπύλων κατόπτρων, τα οποία ανακλούν το φως. Τα κατοπτρικά τηλεσκόπια αποτελούν τη μία από τις δύο μεγάλες κατηγορίες των οπτικών τηλεσκοπίων - η άλλη είναι τα διοπτρικά. Σήμερα όλα τα μεγάλα ερευνητικά οπτικά τηλεσκόπια είναι πλέον κατοπτρικά.

Το κατοπτρικό τηλεσκόπιο εφευρέθηκε τον 17ο αιώνα από τον Νεύτωνα, καθώς τα διοπτρικά τηλεσκόπια της εποχής υπέφεραν από μεγάλο χρωματικό σφάλμα. Αν και τα κατοπτρικά πάσχουν από άλλα είδη οπτικών σφαλμάτων, επιτρέπουν τη φθηνότερη κατασκευή και την πρακτική στήριξη πολύ μεγάλων σε διάμετρο (δηλαδή σε φωτοσυλλεκτική ισχύ) τηλεσκοπίων. Υπάρχουν πολλά είδη (διαφορετικοί σχεδιασμοί) κατοπτρικών τηλεσκοπίων, που μπορούν να φέρουν επιπλέον οπτικά στοιχεία ώστε να βελτιώνουν την ποιότητα του ειδώλου τους.
Κούτενμπαχ

Ο Κούτενμπαχ ("Kuttenbach") είναι μικρός ποταμός στη Βόρεια Ρηνανία-Βεστφαλία της Γερμανίας, αριστερός παραπόταμος του Ουρφτ. Ο Κούτενμπαχ έχει μήκος μόλις 5,27 χιλιόμετρα και χειμαρρώδη ροή.

Πηγάζει βορείως του χωριού Κρέκελ, σε υψόμετρο 601,5 μέτρα πάνω από την επιφάνεια της θάλασσας, και κατευθυνόμενος προς τα βορειοανατολικά συμβάλλει με τον Ουρφτ μεταξύ των χωριών Ουρφτ και Ζέτενιχ, σε υψόμετρο 399,8 μέτρα.
Βασιλική Οικογένεια της Δανίας

Η Βασιλική Οικογένεια της Δανίας είναι η δυναστική οικογένεια του μονάρχη της χώρας. Όλα τα μέλη της βασιλικής οικογένειας της Δανίας, εκτός από τη βασίλισσα Μαργαρίτα Β΄, κατέχουν τον τίτλο του «Πρίγκιπα ή της Πριγκίπισσας της Δανίας». Τα παιδιά του μονάρχη και του διαδόχου προσφωνούνται με τον τίτλο «Αυτού/Αυτή Βασιλική Υψηλότητα», ενώ άλλα μέλη της δυναστείας προσφωνούνται ως «Αυτού/Αυτή Υψηλότητα». Η Βασίλισσα προσφωνείται ως «Αυτή Μεγαλειότητα».

Η Βασίλισσα και τα αδέλφια της ανήκουν στον Οίκο του Γκλύξμπουργκ, ο οποίος αποτελεί μέρος του Οίκου του Ολδεμβούργου (Όλντενμπουργκ). Τα παιδιά της Βασίλισσας και οι άνδρες απόγονοί τους αποτελούν μέρος και της οικογένειας ντε Λαμπόρντ ντε Μονπεζά και λαμβάνουν τον τίτλο του «Κόμη/Κόμισσας του Μονπεζά», σύμφωνα με το Βασιλικό Διάταγμα της 30ης Απριλίου 2008.

Η Βασιλική Οικογένεια της Δανίας απολαμβάνει αξιοσημείωτα υψηλά ποσοστά αποδοχής στη χώρα, που κυμαίνονται σύμφωνα με εκτιμήσεις μεταξύ 82% και 92%.
Φεστιβάλ Κινηματογράφου του Τορίνο

Το Φεστιβάλ Κινηματογράφου του Τορίνο (ιταλικά: Torino Film Festival)
είναι ένα διεθνές φεστιβάλ κινηματογράφου που διοργανώνεται κάθε χρόνο από τις 22 έως τις 30 Νοεμβρίου στο Τορίνο της Ιταλίας. Είναι το δεύτερο μεγαλύτερο φεστιβάλ κινηματογράφου στην Ιταλία, μετά το Φεστιβάλ Κινηματογράφου της Βενετίας.
Τσαούσι

Το Τσαούσι (Αλβανικά: Çaush) είναι χωριό στον νομό Αυλώνα της νότιας Αλβανίας.

Στη μεταρρύθμιση της τοπικής αυτοδιοίκησης το 2015 έγινε μέρος του δήμου Φοινίκης. Κατοικείται αποκλειστικά από Έλληνες.

Είναι μία από τις έντεκα κοινότητες της επαρχίας του Αλύκου.

Απλώνεται πάνω σε μια ράχη με υψόμετρο 40 μ. στην δεξιά πλευρά της εθνικής οδού Κρανιά-Μαυρομάτι και γύρω στα 7 χλμ νοτιοανατολικά της πόλης των Αγίων Σαράντα. Στο χωριό υπάρχει μία εκκλησία του Αγίου Βασιλείου και χρονολογείται περίπου 1500 μ.Χ. Στον εξωτερικό χώρο της εκκλησίας έγινε ανάπλαση και διαμόρφωση του εξωτερικού χώρου του 2019 με ιδιωτική πρωτοβουλία. 

Το χωριό πήρε αυτό το όνομα από τον αξιωματικό του οθωμανικού στρατού, Τσαούση, που το πήρε σαν κτήμα για τις υψηλές υπηρεσίες προς την Αυτοκρατορία. Αναφέρεται για πρώτη φορά σαν τσιφλίκι το 1852 με 13 σπίτια. Βάση της απογραφής του 1913 είχε 100 κατοίκους, ενώ το 1923 είχε 30 σπίτια με 178 κατοίκους. Το 1927 φθάνει τους 200 κατοίκους. 

Η κυριότερη κατεύθυνση της οικονομίας είναι η γεωργία και τα βιομηχανικά φυτά. Έχει τις συνθήκες για την αναπτύξει της κτηνοτροφίας ιδίως  των βοοειδών και των χοίρων.

Το 1957 δημιούργησαν το γεωργικό συνεταιρισμό. Αργότερα ενώθηκε με άλλα 10 χωριά στον Ενωμένο συνεταιρισμό του Αλύκου, και πιο αργότερα με άλλα 17 χωριά στον Συνεταιρισμό Ανώτερου Τύπου της Φοινίκης.

Στα χρόνια της συνεταιριστικής ζωής άνοιξε δημοτικό σχολείο, εμπορική μονάδα και ο αριθμός των οικογενειών έφθασε τους 151 με γύρω στους 720 κατοίκους.

Σήμερα, λόγω μετανάστευσης. έκλεισε το σχολείο, ο αριθμός των κατοίκων ελαττώθηκε  πολύ.
Κιλίτζ Αρσλάν Γ΄

Ο Κιλίτζ Αρσλάν Γ΄ (Σύγχρονα Τουρκικά : "Kılıç Arslan" δηλαδή "Οπλισμένο λιοντάρι με ξίφος"), Σουλτάνος του Ρουμ (1204 - 1205) ήταν γιος και διάδοχος του Σελτζούκου σουλτάνου Σουλεϊμάν Β΄. Διαδέχτηκε τον πατέρα του, τον ανέτρεψε την επόμενη χρονιά (1205) ο θείος του Καϋχοσρόης Α΄ που είχε ανατραπεί από τον πατέρα του (1196).
Καϋχοσρόης Α΄

Ο Καϋχοσρόης Α΄ (Αρχαία Τουρκικά : "Ghiyath ad-Din Kaykhusraw bin Qilij Arslan", πέθανε το 1211) ήταν Σουλτάνος του Ρουμ (1192 - 1196 και 1205 - 1211). Ο Καϋχοσρόης Α΄ ήταν ο 11ος και μικρότερος γιος του Κιλίτζ Αρσλάν Β΄· πολέμησε με τους αδελφούς του για τη διαδοχή, μέχρι την εποχή που έχασε τον θρόνο από τον αδελφό του Σουλεϊμάν Β΄ (1196).
Φέλιξ Κλάιν

Ο Κρίστιαν Φέλιξ Κλάιν ("Christian Felix Klein", 25 Απριλίου 1849 – 22 Ιουνίου 1925) ήταν Γερμανός μαθηματικός, γνωστός για το έργο του στη Θεωρία ομάδων, τη μιγαδική ανάλυση, τις μη ευκλείδειες γεωμετρίες και στις σχέσεις μεταξύ γεωμετρίας και Θεωρίας των ομάδων. Το «Πρόγραμμα του Ερλάνγκεν» που δημιούργησε το 1872 για την ταξινόμηση των γεωμετριών κατά τις βασικές ομάδες συμμετρίας τους υπήρξε μια επιδραστική σύνθεση μεγάλου μέρους των μαθηματικών της εποχής του.
Βοδίνο

Το Βοδίνο (Αλβανικά: Vodhinë) είναι χωριό της Αλβανίας στον Δήμο Άνω Δρόπολης του Νομού Αργυροκάστρου. Βρίσκεται στην ιστορική περιοχή της Βορείου Ηπείρου, σε μικρή απόσταση από τα ελληνοαλβανικά σύνορα. Στον οικισμό υπάρχει ακόμα ο ελληνορθόδοξος ναός της Αγίας Παρασκευής. Το Βοδίνο είναι ο τόπος καταγωγής του τραγουδιστή Χρήστου Μάστορα.
Διεθνές Φεστιβάλ Κινηματογράφου Μόσχας

Το Διεθνές Φεστιβάλ Κινηματογράφου Μόσχας (ρωσικά: Моско́вский междунаро́дный кинофестива́ль) πραγματοποιήθηκε για πρώτη φορά στη Μόσχα το 1935 και έγινε κανονικό από το 1959. Από την ίδρυσή του μέχρι το 1959 το φεστιβάλ πραγματοποιούνταν κάθε δεύτερη χρονιά τον Ιούλιο, εναλλασσόμενο με το φεστιβάλ του Karlovy Vary. Το φεστιβάλ πραγματοποιείται ετησίως από το 1995.

Το μεγάλο βραβείο του Φεστιβάλ είναι το Άγαλμα του Αγίου Γεώργιου με το φόνο του δράκου, όπως αναπαρίσταται στο Εθνόσημο της Μόσχας. Ο Νικήτα Μιχαλκόφ είναι ο πρόεδρος του φεστιβάλ από το 2000. Με το πέρασμα των χρόνων απονεμήθηκε και το Βραβείο Στανισλάβσκι για τα επιτεύγματα τους στον κινηματογράφο στους ηθοποιούς: Τζακ Νίκολσον, Μέριλ Στριπ, Ιζαμπέλ Υπέρ, Εμμανουέλ Μπεάρ, Ζαν Μορό, Φανί Αρντάν, Έλεν Μίρεν και άλλους. Το 2012 το βραβείο αυτό απονεμήθηκε στη Γαλλίδα ηθοποιό Κατρίν Ντενέβ.

Το 2012 η κριτική επιτροπή είχε επικεφαλής τον Βραζιλιάνο σκηνοθέτη Έκτορ Μπαμπένκο. Μεταξύ των μελών της Κριτικής Επιτροπής υπήρξαν εξέχοντες κινηματογραφιστές από διάφορες χώρες όπως: ο διάσημος Γάλλος σκηνοθέτης και ηθοποιός Ζαν-Μαρκ Μπαρ. ο Βούλγαρος σκηνοθέτης Τζαβόρ Γκάρντεφ, η Ιταλίδα παραγωγός Αντριάνα Κιέζα ντι Πάλμα και ο Ρώσος Σεργκέι Λόμπαν. Ο διευθυντής του προγράμματος του Φεστιβάλ είναι ο Κίριλ Ραζλόγκοφ.
Χουσαΐν Μουχάμαντ Ερσάντ

Ο Χουσαΐν Μουχάμαντ Ερσάντ (, 1 Φεβρουαρίου 1930 – 14 Ιουλίου 2019) ήταν Μπανγκλαντεσιανός πολιτικός και στρατιωτικός. Ήταν πρόεδρος του Μπανγκλαντές από το 1983 έως το 1990, αν και πολλοί θεωρούν ότι στη πραγματικότητα η θητεία του ήταν στρατιωτική δικτατορία.

Κατέλαβε τον έλεγχο του στρατού κατά τη διάρκεια ενός αναίμακτου πραξικοπήματος κατά του προέδρου Αμπντούς Σατάρ (επιβάλλοντας στρατιωτικό νόμο και ακυρώνοντας το Σύνταγμα). Αυτοανακηρύχθηκε πρόεδρος το 1983, και κέρδισε τις αμφισβητούμενες προεδρικές εκλογές του 1986. Αν και θεωρούσε ότι κέρδισε νόμιμα τις εκλογές του 1986, θεωρούμενο από πολλούς ως στρατιωτικό καθεστώς. Ο Ερσάντ υπηρέτησε στο προεδρικό αξίωμα μέχρι το 1990, όταν η μαζική εξέγερση υπέρ της δημοκρατίας με επικεφαλής τις Χαλέντα Ζία και την σημερινή πρωθυπουργό Σέιχ Χασίνα τον ανάγκασαν να παραιτηθεί. Ο Ερσάντ ίδρυσε το κόμμα Τζατίγια (απόδοση: εθνικό κόμμα) το 1986 και έγινε βουλευτής για την εκλογική περιφέρεια Ρανγκπούρ-3, επιτυγχάνοντας την επανεκλογή του σε όλες τις επόμενες γενικές εκλογές. Από τις 3 Ιανουαρίου 2019 έως τον θάνατό του, στις 14 Ιουλίου, ήταν αρχηγός της αντιπολίτευσης. 

Κατά τη διάρκεια της θητείας του ο Ερσάντ προέβη σε αποκεντρωτικές μεταρρυθμίσεις, ιδιωτικοποιήσεις, ενώ επέκτεινε το εθνικό σύστημα αυτοκινητοδρόμων και πρωτοστάτησε στην ίδρυση της Κοινότητας Νοτιοασιατικών Χωρών. Επίσης συμμάχησε με τις Ηνωμένες Πολιτείες στο Πόλεμο του Κόλπου, όπου το Μπανγκλαντές έστειλε μερικούς εκατοντάδες στρατιώτες. Επίσης, κατά τη διάρκεια της θητείας του η βιομηχανία και η οικονομία αυξήθηκε. Αποκατέστησε την αλυσίδα ηγεσίας των Ενόπλων Δυνάμεων του Μπανγκλαντές μετά από την αναταραχή που προκάλεσε η δολοφονία του Σέιχ Μουτζιμπούρ Ραχμάν στις 15 Αυγούστου 1975. Το 1989, ο Ερσάντ πίεσε το κοινοβούλιο να ονομάσει το Ισλάμ ως επίσημη θρησκεία της χώρας, σε μια σημαντική αλλαγή στο μέχρι τότε κοσμικό σύνταγμα του Μπανγκλαντές.

Ο Ερσάντ είναι παραλήπτης του Βραβείου Πληθυσμού των Ηνωμένων Εθνών το 1987 για τις συνεισφορές του στον πληθυσμό και περιβαλλοντικά ζητήματα. Στις 26 Ιουνίου 2019 μεταφέρθηκε στο Συνδυασμένο Στρατιωτικό Νοσοκομείο της Ντάκα λόγω φυσικής ασθένειας. Πέθανε στις 14 Ιουλίου.
Παγκόσμιο Κύπελλο Νέτμπολ

Το Παγκόσμιο Κύπελλο Νέτμπολ ('INF Netball World Cup') είναι μια διεθνής διοργάνωση του νέτμπολ που διεξάγεται κάθε τέσσερα χρόνια. Την ευθύνη για τη διεξαγωγή της έχει η Διεθνής Ομοσπονδία Νέτμπολ (INF), και για πρώτη φορά διεξήχθη στην Αγγλία το 1963 με την ονομασία Παγκόσμιο Πρωτάθλημα Νέτμπολ. Το πρωτάθλημα μετονομάστηκε σε Παγκόσμιο Κύπελλο το 2015. Από την έναρξη της διοργάνωσης, η Αυστραλία και η Νέα Ζηλανδία (the Silver Ferns) είναι οι κυριότεροι νικητές.Η πιο πρόσφατη διοργάνωση έγινε τον Ιούλιο του 2019 στο Λίβερπουλ , με νικήτρια την Νέα Ζηλανδία, η οποία κέρδισε στον τελικό την Αυστραλία με διαφορά ενός τέρματος. Η επόμενη διοργάνωση θα διεξαχθεί στην Νότια Αφρική το 2023.
Απόστολος Αβδελάς

Ο Απόστολος Αβδελάς (10 Οκτωβρίου 1956) είναι Έλληνας δημοσιογράφος και πολιτικός με καταγωγή από τις Σέρρες. Στις εκλογές της 7ης Ιουλίου 2019 εξελέγη βουλευτής Α΄ Θεσσαλονίκης με την Ελληνική Λύση. Επίσης, διατελεί Ζ΄ Αντιπρόεδρος του Ελληνικού Κοινοβουλίου.
Κατά το νόμο

Κατά το νόμο (Ρωσικά: По закону) είναι ταινία βωβού κινηματογράφου που γυρίστηκε το 1926 με σκηνοθεσία Λεβ Κουλέσωφ και παραγωγή της σοβιετικής υπηρεσίας Goskino.

Η ταινία βασίζεται στο διήγημα του Τζακ Λόντον "The Unexpected" και παρουσιάζει τη δραματική περιπέτεια πέντε χρυσοθήρων στην περιοχή Γιούκον στον Καναδά

Ευρωπαϊοι χρυσοθήρες συνεταιρίζονται και βρίσκουν αρκετό χρυσό. Ένας από αυτούς, που οι υπόλοιποι μεταχειρίζονταν ως υπηρέτη και γελοιοποιούσαν, σκοτώνει δύο. Οι υπόλοιποι δύο (που είναι ζευγάρι) τον ακινητοποιούν και διαφωνούν μεταξύ τους για το εάν πρέπει να τον σκοτώσουν ή να τον παραδώσουν στη δικαιοσύνη...
Λούκας Κοσάρεκ

Ο Λούκας Κοσάρεκ (πολωνικά:"Łukasz Koszarek," ορθή ελλ. απόδοση":Γούκας Κοσάρεκ," 12 Ιανουαρίου 1984) είναι Πολωνός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τη Ζιελόνα Γκούρα.
Κυβέρνηση Τζόνσον

Η Κυβέρνηση Τζόνσον σχηματίστηκε στις 24 Ιουλίου 2019 όταν η Βασίλισσα Ελισάβετ Β΄ έδωσε στον Μπόρις Τζόνσον την εντολή σχηματισμού νέας κυβέρνησης, έπειτα από την παραίτηση της πρώην πρωθυπουργού Τερέζα Μέι. Η Μέι είχε παραιτηθεί από ηγέτης του Συντηρητικού Κόμματος στις 7 Ιουνίου 2019 και ο Τζόνσον εξελέγη ως διάδοχός της στις 23 Ιουλίου 2019. Η κυβέρνηση Τζόνσον σχηματίστηκε από το 57ο Κοινοβούλιο του Ηνωμένου Βασιλείου.
Καίτη Κληρίδου

Ο Καίτη Κληρίδου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με τον ΔΗΣΥ.
Η ζωή μας μια βόλτα

Η ζωή μας μια βόλτα είναι ο τίτλος ελληνικής δραματικής τηλεοπτικής σειράς παραγωγής 1999-2000 που προβλήθηκε από τον τηλεοπτικό σταθμό Mega Channel.

Η σειρά αποτελεί την πρώτη συγγραφική απόπειρα του Χριστόφορου Παπακαλιάτη στην τηλεόραση. Την σκηνοθεσία της σειράς ανέλαβε η Ρέινα Εσκενάζυ. Το πρώτο επεισόδιο της σειράς προβλήθηκε στις 4 Οκτωβρίου 1999 ενώ το τελευταίο στις 24 Απριλίου 2000. Η σειρά αποτελείται από 24 επεισόδια. 

Στη σειρά πρωταγωνιστούν οι Φιλαρέτη Κομνηνού, Χριστόφορος Παπακαλιάτης, Χάρης Ασημακόπουλος, Δημοσθένης Παπαδόπουλος και Γωγώ Μπρέμπου.
Αρτέμης Ματθαιόπουλος

Ο Αρτέμης Ματθαιόπουλος (γεννήθηκε στις 14 Μαρτίου 1984 στη Θεσσαλονίκη) είναι Έλληνας πολιτικός καταδικασθείς για διεύθυνση εγκληματικής οργάνωσης.

Χρημάτισε βουλευτής Σερρών της Χρυσής Αυγής την περίοδο 2012 - 2015. Στη δίκη της Χρυσής Αυγής καταδικάστηκε για διεύθυνση εγκληματικής οργάνωσης.

Ο Αρτέμης Ματθαιόπουλος είναι μέλος στο ρατσιστικό συγκρότημα "Pogrom", που δημιουργήθηκε το 2004 σε μια Γιορτή Νεολαίας της Χρυσής Αυγής. Πήρε το όνομά του από το αντιαλβανικό πογκρόμ της "Γαλάζιας Στρατιάς" το Σεπτέμβριο του 2004 και έχει αντισημιτικά, αντικοινοβουλευτικά και αντιμεταναστευτικά τραγούδια,
Λεζ Αντελί

Η κοινότητα Λεζ Αντελί (γαλλικά: Les Andelys, προφέρεται και Λεζ-Αντλί ) είναι γαλλική κοινότητα που βρίσκεται στο νομό Ερ, στη διοικητική περιοχή της Νορμανδίας, στο βορρά της Γαλλίας. Ο πληθυσμός ανέρχεται σε 8.098 κατοίκους (2016).

Οι κάτοικοι ονομάζονται Αντλιζιάν και Αντλιζιέν.
Νέκρεσι

Το Νέκρεσι ( ) είναι μια ιστορική πόλη που βρίσκεται κοντά στο χωριό Σίλντα, στο σύγχρονο δήμο Κβαρέλι, στο μχάρε Καχέτι της Γεωργίας. Το Μοναστήρι του Νέκρεσι είναι αναγνωρισμένο ως Αμετακίνητο Μνημείο Πολιτιστικής Κληρονομιάς της Γεωργίας.
Σοσιαλιστικό Κίνημα για την Ένταξη

Το Σοσιαλιστικό Κίνημα για την Ένταξη (, LSI) είναι σοσιαλδημοκρατικό πολιτικό κόμμα στην Αλβανία. Το LSI συστάθηκε στις 6 Σεπτεμβρίου 2004 όταν ο Ιλίρ Μέτα, πρώην πρωθυπουργός της Αλβανίας, απομακρύνθηκε από το Σοσιαλιστικό Κόμμα της Αλβανίας. Μέσω της χρήσης του όρου «κίνημα», το LSI επιχειρεί να δώσει το μήνυμα ότι είναι ανοιχτό και χωρίς αποκλεισμούς. Ο άλλος λόγος για τη χρήση αυτού του όρου είναι η πρόθεσή του να διαφοροποιηθεί από τα άλλα κόμματα. Το LSI χρησιμοποίησε το σύστημα ψηφοφορίας «ένα μέλος, μία ψήφος» τον Μάρτιο του 2005 για να εκλέξει τον ηγέτη του, Ιλίρ Μέτα.
Ανθρώπινη γονιμοποίηση

Ανθρώπινη γονιμοποίηση είναι η ένωση του ανθρωπίνου ωαρίου και του σπερματοζωαρίου, που συνήθως συμβαίνει στη λήκυθο των ωαγωγών. Το αποτέλεσμα αυτής της ένωσης είναι η παραγωγή ενός ζυγωτού κυττάρου, ή γονιμοποιημένου ωαρίου, που ξεκινά την προγεννητική ανάπτυξη. Οι επιστήμονες ανακάλυψαν τη δυναμική της ανθρώπινης γονιμοποίησης τον 19ο αιώνα.

Η διεργασία της γονιμοποίησης περιλαμβάνει την σύντηξη του σπέρματος με ένα ωάριο. Η πιο συνηθισμένη αλληλουχία ξεκινά με την εκσπερμάτωση κατά την συνουσία, ακολουθούμενη από την ωορρηξία και τελειώνει με τη γονιμοποίηση. Διάφορες εξαιρέσεις σε αυτήν την αλληλουχία είναι δυνατές, συμπεριλαμβανόμενης της τεχνητής γονιμοποίησης, της εξωσωματικής γονιμοποίησης, της εξωτερικής εκσπερμάτωσης χωρίς συνουσία ή συνουσίας αμέσως μετά την ωορρηξία. Κατά τη συνάντηση του δευτεροταγούς ωοκυττάρου, το ακρόσωμα του σπέρματος παράγει ένζυμα που του επιτρέπουν να περάσει μέσα από το εξωκυττάριο στρώμα του ωαρίου. Το πλάσμα του σπέρματος, έπειτα συντήκεται με την κυτταροπλασματική μεμβράνη του ωαρίου, η κεφαλή του σπέρματος αποσυνδέεται από το μαστίγιο του και το ωάριο ταξιδεύει προς τον ωαγωγό για να φτάσει στη μήτρα.

Η εργαστηριακή γονιμοποίηση (In vitro fertilization ή IVF) είναι μια διεργασία με την οποία τα ωάρια γονιμοποιούνται από το σπέρμα εκτός της μήτρας.
Γκρέμι

Το Γκρέμι ( ) είναι ένα αρχιτεκτονικό μνημείο του 16ου αιώνα - η βασιλική ακρόπολη και η Εκκλησία των Αρχαγγέλων - στο Καχέτι Γεωργίας. Το κτιριακό συγκρότημα περιλαμβάνει ότι έχει διασωθεί από την κάποτε ακμάζουσα πόλη Γκρέμι και βρίσκεται νοτιοδυτικά του σημερινού ομώνυμου χωριού, στον δήμο Κβαρέλι, 175 χλμ. ανατολικά της Τιφλίδας.
Ζαν-Πιέρ Μελβίλ

Ο Ζαν-Πιέρ Μελβίλ (γαλλικά: Jean-Pierre Melville), (17 Οκτωβρίου 1917 - 2 Αυγούστου 1973), ήταν Γάλλος σκηνοθέτης και σεναριογράφος.
Πρώτη Τσεχοσλοβακική Δημοκρατία

Ως Πρώτη Τσεχοσλοβακική Δημοκρατία (, , συχνά γνωστή ως " (Πρβνι ρεπούμπλικα, ελληνικά: πρώτη δημοκρατία) από τους Τσέχους-Σλοβάκους) είναι γνωστή η μεσοπολεμική Τσεχοσλοβακία (1918-1938). Στην καθομιλουμένη, η χώρα ήταν γνωστή ως Τσεχοσλοβακία (τσεχικά και ). Αποτελούνταν από την Βοημία, τη Μοραβία, την Τσεχική Σιλεσία, την Σλοβακία και την Υποκαρπάθια Ουκρανία. 

Μετά το 1933, η Τσεχοσλοβακία ήταν η μόνη λειτουργική δημοκρατία στην Κεντρική Ευρώπη. Λόγω πίεσης από την γερμανόφωνη μειονότητα των Σουδητών, οι οποίοι υποστηρίζονταν από την Ναζιστική Γερμανία, η Τσεχοσλοβακία αναγκάστηκε να παραχωρήσει την Σουδητία στην Γερμανία στις 1 Οκτωβρίου 1938 ως μέρος της Σμυφωνίας του Μονάχου. Επίσης αναγκάστηκε να παραχωρήσει μέρη της νότιας Σλοβακίας και την Ρουθηνία των Καρπαθίων στην Ουγγαρία, ενώ η περιοχή του Ζαόλζιε παραχωρήθηκε στην Πολωνία. Αυτό το γεγονός ήταν το τέλος της πρώτης Δημοκρατίας. Αντικαταστάθηκε από την Δεύτερη Τσεχοσλοβακική Δημοκρατία, η οποία διήρκεσε μέχρι τον Μάρτιο του 1939, όταν η Γερμανία κατέλαβε την υπόλοιπη Τσεχοσλοβακία, προσαρτώντας τη μισή Τσεχοσλοβακία στη Γερμανία ενώ το υπόλοιπο παραχωρήθηκε στην ανεξάρτητη Σλοβακία (δορυφόρο των Ναζί).
Καϋκοβάδης Α΄

Ο Καϋκοβάδης Α΄ (Τουρκικά : "I. Alaeddin Keykubad", 1188 - 1237) ήταν Σελτζούκος Σουλτάνος του Ρουμ (1220 - 1237). Ο Καϋκοβάδης Α΄ ήταν δεύτερος γιος του σουλτάνου Καϋχοσρόη Α΄. Διαδέχθηκε τον μεγαλύτερο αδελφό του Καϋκαούς Α΄, που πέθανε πρόωρα και ήταν άτεκνος (1220). Επέκτεινε σημαντικά τα σύνορα του Σουλτανάτου, ιδιαίτερα σε βάρος των Αγιουβιδών και απέκτησε μεγάλη πρόσβαση στην Μεσόγειο με το λιμάνι του Καλού Όρους, που μετονομάστηκε προς τιμή του σε Αλαίγια. Ο Καϋκοβάδης Α΄ πολλές φορές αποκαλείται Καϋκοβάδης ο Μέγας και έμεινε πασίγνωστος για τα πολυτελή αρχιτεκτονικά του κτίσματα και την λαμπρή του αυλή. Στην εποχή του οι Σελτζούκοι τού Ικονίου έφθασαν στο απόγειο της δύναμης τους. Ο ίδιος ήταν ο πιο λαμπρός πρίγκιπας στην εποχή του· πολλοί μετέπειτα κυβερνήτες ισχυρίστηκαν ότι κατάγονται από αυτόν.
Καϋχοσρόης Β΄

Ο Καϋχοσρόης Β΄ (πέθανε το 1246), Σουλτάνος του Ρουμ (1237 - 1246) ήταν γιος και διάδοχος του κορυφαίου Σουλτάνου Καϋκοβάδη Α΄ και της Ελληνικής καταγωγής συζύγου του Μαχ Πάρι Χατούν. Ο πατέρας του είχε επιλέξει διάδοχο τον μικρότερο ετεροθαλή αδελφό του Ιζαλντίν αλλά οι εμίρηδες προτιμούσαν τον Καϋκοβάδη με αποτέλεσμα να ξεσπάσουν σκληρές συγκρούσεις για την διαδοχή. Στην εποχή του σημειώθηκε η "Εξέγερση των Μπαμπάι" και οι Μογγόλοι έκαναν μεγάλη επιδρομή στην Ανατολή. Ο ίδιος ηγήθηκε σε μάχη κοντά στην Σεβάστεια τις ενωμένες δυνάμεις των Σελτζούκων και των χριστιανών συμμάχων τους (1243). Ο Καϋχοσρόης Β΄ ήταν ο τελευταίος Σουλτάνος που κυβέρνησε ανεξάρτητα αλλά πέθανε σαν υποτελής των Μογγόλων.
Γιασίν Μπενζιά

Ο Γιασίν Μπενζιά ("Yassine Benzia," "" , γενν. στις 8 Σεπτεμβρίου 1994) είναι Aλγερινός επαγγελματίας ποδοσφαιριστής, ο οποίος αγωνίζεται ως μεσοεπιθετικός για τη Ντιζόν ΦΚΟ.
Νίκος Μουσιούττας

Ο Νίκος Μουσιούττας ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 1985-2001.
Μικέλε Πλασίντο

Ο Μικέλε Πλασίντο (ιταλικά: Michele Placido), (19 Μαΐου 1946), είναι Ιταλός ηθοποιός και σκηνοθέτης. Είναι γνωστός για το ρόλο του Corrado Cattani στην τηλεοπτική σειρά της RAI Τα πλοκάμια της μαφίας.
Τζουλιάνο Τζέμα

Ο 'Τζουλιάνο Τζέμα' (ιταλικά: Giuliano Gemma)
(2 Σεπτεμβρίου 1938 - 1 Οκτωβρίου 2013) ήταν Ιταλός ηθοποιός. Ήταν γνωστός διεθνώς για την καριέρα του στα σπαγκέτι γουέστερν, ιδιαίτερα για τις ταινίες «Ένα πιστόλι για τον Ρίνγκο» και «Η Επιστροφή του Ρίνγκο» (1965) και «Ένα Τρύπιο Δολάριο» (1966).
Στάθης Κιττής

Ο Στάθης Κιττής είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 1996-2001.
Λία Γεωργιάδη

Η Λία Γεωργιάδη είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένη με τον ΔΗΣΥ την περίοδο 1999-2001.
Κατερίνα Παντελίδου Πασχαλίδου

Η Κατερίνα Παντελίδου Πασχαλίδου είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένη με το ΔΗΚΟ την περίοδο 1996-2001.
Στέλιος Γερασίμου

Ο Στέλιος Γερασίμου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ την περίοδο 1996-2001.
Can't Help Falling in Love

To "Can't Help Falling in Love" είναι ένα τραγούδι του Αμερικανού τραγουδιστή Έλβις Πρίσλεϊ, το οποίο συμπεριλήφθηκε στον δίσκο του "Blue Huwaii" (1961). Η μελωδία του κομματιού είναι βασισμένη στο γαλλικό δημοφιλές τραγούδι "Plaisir d'amour", του 1784, του Ζαν-Πολ-Εγκίντ Μαρτίνι. Το τραγούδι αρχικά γράφτηκε για γυναίκα, με τον αρχικό του τίτλο να είναι "Can't Help Falling in Love with Him". Παρόλα αυτά, έως και σήμερα θεωρείται ένα από τα δημοφιλέστερα τραγούδια του Πρίσλεϊ. 

Το τραγούδι κυκλοφόρησε και ως single, σημειώνοντας τεράστια εισπρακτική επιτυχία, καθώς έφτασε στο νούμερο 1 δεκάδων charts, όπως το αμερικανικό "Billboard Hot 100" και το "Billboard Hot Top 40 Mainstream". Εκτός από αυτά έφτασε στο νούμερο 1 των αυστραλιανών, των βρετανικών, των καναδικών, των δανικών και των ισπανικών (μεταξύ άλλων πρωτιών του). Ενώ έχει γίνει πλατινένιο σε Γερμανία, Ηνωμένες Πολιτείες και Ηνωμένο Βασίλειο. 

Το κομμάτι έχει διασκευαστεί από δεκάδες συγκροτήματα από τη στιγμή της κυκλοφορίας του, μεταξύ αυτών, οι A-Teens και οι UB40. Επίσης, το διασκεύασε και το Μπομπ Ντύλαν, όπου το συμπεριέλαβε στον δίσκο του "Dylan" (1973). Με την εκτέλεση των UB40, να καταλάβει στο νούμερο 1 αμερικανικών και βρετανικών charts. Μεταξύ άλλων διακρίσεων, το περιοδικό "Rolling Stone", το συμπεριέλαβε στη λίστα του με τα 500 Σπουδαιότερα Τραγούδια όλων των εποχών και το κατέταξε στην 394η θέση.
Σχέσεις Κύπρου και Σαουδικής Αραβίας

Οι Σχέσεις Κύπρου και Σαουδικής Αραβίας είναι οι διμερείς σχέσεις της Κύπρου και της Σαουδικής Αραβίας. Η Κύπρος εκπροσωπείται στην Σαουδική Αραβία μέσω του επίτιμου προξενείου της στην Τζέντα. Η Σαουδική Αραβία εκπροσωπείται στην Κύπρο μέσω της πρεσβείας της στη Λευκωσία. Οι διμερείς σχέσεις είναι στενές λόγω των ομοιοτήτων των δύο χωρών σε ιστορικά, γεωγραφικά και οικονομικά ζητήματα.
Τσαντραγιάν-2

Το Τσαντραγιάν-2 (चन्द्रयान-२; , σεληνάκατος ) είναι η δεύτερη ινδική αποστολή εξερεύνησης της Σελήνης, μετά το Τσαντραγιάν-1. Αναπτύχθηκε από τον Ινδικό Οργανισμό Εξερεύνησης του Διαστήματος (ΙΣΡΟ), και εκτοξεύτηκε από το διαστημικό κέντρο Σατίς Νταβάν στις 14:43 ώρα Ινδίας (12:13 ώρα Ελλάδας) με προορισμό τη Σελήνη . Η σχεδιασμένη τροχιά έχει απόγειο 170 χλμ. και απόγειο 45.475 χλμ. Το σύστημα περιλαμβάνει τροχιακό μηχανισμό, ένα προσγειωτή και ένα ρόβερ με το όνομα Πραγκιάν, ενώ τα συστατικά του Τσαντραγιάν κατασκευάστηκαν εξολοκλήρου στην Ινδία. Ο κύριος στόχος του Τσαντραγιάν είναι να μελετήσει την ύπαρξη νερού στην σελήνη.

Το Τσαντραγιάν-2 και το ρόβερ θα προσγειωθούν κοντά στο νότιο πόλο τη Σελήνης, σε μια πεδιάδα ανάμεσα στους κρατήρες Μανζίνους Γ και Σιμπέλιους Ν, σε γεωγραφικό πλάτος περίπου 70 μοιρών νότια στις 7 Σεπτεμβρίου 2019. Το ρόβερ Πραγκιάν θα κινείται στην σεληνιακή επιφάνεια και θα κάνει χημική ανάλυση για μια περίοδο 14 ημερών. Τα δεδομένα θα στέλνονται στην γη από τον τροχιακό μηχανισμό και τον προσγειωτή του Τσαντραγιάν-2, τα οποία εκτοξεύτηκαν στον ίδιο πύραυλο με το Τσαντραγιάν-2. Ο τροχιακός μηχανισμός θα εκτελέσει την αποστολή του για ένα χρόνια σε μια κυκλοποιημένη σεληνιακή πολική τροχιά 100 επί 100 χιλιομέτρων.

Η εκτόξευση του Τσαντραγιάν-2 σχεδιαζόταν αρχικά για τις 2:51 π.μ. ώρα Ινδίας στις 15 Ιουλίου 2019 αλλά ακυρώθηκε μόλις εντοπίστηκε τεχνικό πρόβλημα κατά τη γέμιση της κρυογενικής μηχανής του πυραύλου με ήλιο σχεδόν μια ώρα πριν την εκτόξευση. Η αντίστροφη μέτρηση σταμάτησε ακριβώς 56 λεπτά και 24 δευτερόλεπτα πριν την εκτόξευση. Τελικά εκτοξεύτηκε στις 14:43 ώρα Ινδίας στις 22 Ιουλίου 2019, από το διαστημικό κέντρο Σατίς Νταβάν στην Σριχαρικότα της επαρχίας Νελόρ του κρατιδίου Άντρα Πραντές. 

Εάν η αποστολή επιτύχει τον σκοπό της, η Ινδία θα γίνει η τέταρτη χώρα που θα επιτύχει μια προσγείωση στη σελήνη, μετά τις διαστημικές υπηρεσίες της Σοβιετικής Ένωσης, των Ηνωμένων Πολιτειών και της Κίνας. Εάν επιτύχει, το Τσαντραγιάν-2 θα πετύχει τη νοτιότερη προσγείωση στη σελήνη, σκοπεύοντας να προσγειωθεί σε γεωγραφικό πλάτος στις 67 με 70 μοίρες νότια.
Φέιζι Αλιζότι

Ο Φέιζι Αλιζότι (, 22 Σεπτεμβρίου 1874, Αργυρόκαστρο – 14 Απριλίου 1945, Τίρανα), επίσης γνωστός ως Φέιζι Μπέη Αλιζότι (), ήταν Οθωμανός και αργότερα Αλβανός πολιτικός που διετέλεσε Πρόεδρος της Κεντρικής Διοίκησης της Αλβανίας από τον Ιανουάριο μέχρι τον Μάρτιο του 1914. Αν και αναφέρεται συχνά με το αξίωμα του "«πρωθυπουργού»," ουδέποτε κατείχε τον συγκεκριμένο τίτλο.
Νουρεντίν Μπεντουί

Ο Νουρεντίν Μπεντουί (, γεν. 22 Δεκεμβρίου 1959) είναι Αλγερινός πολιτικός της Αλγερίας. Υπηρέτησε ως πρωθυπουργός της Αλγερίας από τις 11 Μαρτίου 2019 ως τις 19 Δεκεμβρίου του ίδιου χρόνου.
Ευάγγελος Σαμμούτας

Ο Ευάγγελος Σαμμούτας είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ την περίοδο 1996-2001.
Ανδρέας Μούσκος

Ο Ανδρέας Μούσκος ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ την περίοδο 1991-2001.
Ισίδωρος Μακρίδης

Ο Ισίδωρος Μακρίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ την περίοδο 1991-2001.
Συνέλευση των Αντιπροσώπων του Λαού

Η Συνέλευση των Αντιπροσώπων του Λαού (αραβικά : مجلس نواب الشعب‎ 'Majlis Nuwwāb ash-Sha‘b,' γαλλικά : "Assemblée des représentants du peuple" ; ARP) είναι ο νομοθετικός κλάδος της κυβέρνησης στην Τυνησία. Η μονοθάλαμη Συνέλευση αντικατέστησε την Συντακτική Συνέλευση και εξελέγη για πρώτη φορά στις 26 Οκτωβρίου 2014. Το νομοθετικό σώμα αποτελείται από 217 έδρες. Πριν την αναθεώρηση του 2011, το κοινοβούλιο της Τυνησίας ήταν κυρίως διθάλαμο και απαρτιζόταν από ένα ανώτερο σώμα που ονομάζεται Βουλή των Συμβούλων και από ένα κατώτερο σώμα που ονομάζεται Βουλή των Αντιπροσώπων. 68 από τα συνολικά μέλη της Συνέλευσης είναι γυναίκες - το μεγαλύτερο ποσοστό γυναικείας εκπροσώπησης στον αραβικό κόσμο.
Οι τελευταίες εκλογές διεξήχθησαν τον Οκτώβριο του 2019. 

Πρόεδρος της Συνέλευσης των Αντιπροσώπων του Λαού εξελέγη ο Ρασίντ Γκανουσί στις 13 Νοεμβρίου 2019.
Σοφοκλής Χατζηγιάννης

Ο Σοφοκλής Χατζηγιάννης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ την περίοδο 1985-2001.
Στέλιος Στυλιανού

Ο Στέλιος Στυλιανού ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ την περίοδο 1996-2001.
Χέρμαν Μπίλλουνγκ

O Χέρμαν Μπίλλουνγκ, γερμ. Hermann Billung (900/912 - 27 Μαρτίου 973) από τον Οίκο των Μπίλλουνγκ ήταν μάργραβος (μαρκήσιος) τού Μπίλλουνγκ (936-973). Ο Όθων Α΄ της Γερμανίας τον είχε έμπιστο υπολοχαγό του.
Τρέισι Σπυριδάκος

Η Τρέισι Σπυριδάκος (αγγλικά:"Tracy Spiridakos") είναι Καναδή ηθοποιός, ελληνικής καταγωγής.
Γιώργος Χριστοφίδης

Ο Γιώργος Χριστοφίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τους Ενωμένους Δημοκράτες την περίοδο 1999-2001.
Cripples, Bastards, and Broken Things

Το "Cripples, Bastards, and Broken Things" είναι το τέταρτο επεισόδιο της πρώτης σεζόν της τηλεοπτικής σειράς του HBO, Game of Thrones. Το επεισόδιο έκανε πρεμιέρα στις 8 Μαΐου του 2011 και γράφτηκε από τον Μπράιαν Κόγκμαν και σκηνοθετήθηκε από τον Μπράιαν Κερκ. Η πλοκή του επεισοδίου επικεντρώνεται στον Eddard Start, το νέο Χέρι του Βασιλιά, ο οποίος ερευνά τον ξαφνικά θάνατο του προκατόχου του. Άλλα θέματα του είναι ο Jon Snow, στο Τοίχος, ο Viserys, που θέλει εισβάλει στο Westeros και, τέλος, στο φινάλε του επεισοδίου, που η Catelyn Stark, συλλαμβάνει τον Tyrion Lannister, ως κύριο ύποπτο για την προσπάθεια δολοφονίας του γιου της, Bran. 

Ο τίτλος του επεισοδίου, προέρχεται από ένα απόφθεγμα του Tyrion στο βιβλίο, όπου του λέει ότι "πάντα έχουν θέση στην καρδιά του, οι ανάπηροι, οι μπάσταρδοι και τα σπασμένα πράγματα". Γενικότερα, η κριτική του επεισοδίου ήταν θετική. Περισσότερο εστίασαν στη Νυχτερινή Φρουρά και στην υποκριτική ικανότητα της Μισέλ Φέρλι, και την τελευταία σκηνή με τον Tyrion. Στις Ηνωμένες Πολιτείες, η θέση του επεισοδίου ξεπέρασε τους 2.5 εκατομμύρια θεατές.
Καϋχοσρόης Γ΄

Ο Καϋχοσρόης Γ΄ (πέθανε το 1284) των Σελτζούκων, ήταν σουλτάνος του Ρουμ (1265 - 1284). Ήταν γιος του Κιλίτζ Αρσλάν Δ΄, αδύναμου άνδρα της δυναστείας που βρισκόταν υπό την επίδραση του Πέρση ευγενή Περβάν. Ο Περβάν δολοφόνησε τον Κιλίτζ Αρσλάν Δ΄ μετά από εντολή τού μεγάλου Χαν των Μογγόλων Αμπακά Χαν (1234 - 1282)· ο Καϋχοσρόης Γ΄ ήταν τότε μεταξύ δύο και έξι ετών. 

Ο ανήλικος Καϋχοσρόης Γ΄ ήταν σκιά του εαυτού του· την εξουσία ασκούσε ο Περβάν και στη συνέχεια ο Μογγόλος βεζίρης του Ρουμ. Ο Καϋχοσρόης Γ΄ συμμετείχε σε εξέγερση εναντίον του Σουλτάνου του Ιλχανάτου Αχμάντ (1283) και εκτελέστηκε για την συμμετοχή του.
Ο Καϋχοσρόης Γ΄ ήταν ο τελευταίος σουλτάνος του Ρουμ, που τάφηκε στο μαυσωλείο του Αλαντίν στο Ικόνιο. Ο θρόνος του, που είναι ένα εξαιρετικό δείγμα ξυλογλυπτικής, βρίσκεται σήμερα στο Εθνογραφικό Μουσείο της Άγκυρας.
Τον διαδέχτηκε ο Μεσούντ Β΄, μεγαλύτερος γιος του Καϋκαούς Β΄ ο οποίος είχε εξοριστεί.
Κιλίτζ Αρσλάν Δ΄

Ο Κιλίτζ Αρσλάν Δ΄ (πέθανε το 1265), Σουλτάνος του Ρουμ (1248 - 1265) ήταν δεύτερος γιος του Σουλτάνου Καϋχοσρόη Β΄. Ο πατέρας του πέθανε (1246) και οι Μογγόλοι τον τοποθέτησαν σουλτάνο (1248) στην θέση του μεγαλύτερου αδελφού του Καϋκαούς Β΄. Δολοφονήθηκε από έναν Πέρση ευγενή τον Περβάν (1265) υπό τις εντολές του μεγάλου Χαν των Μογγόλων Αμπακά Χαν (1234 - 1282), τον διαδέχθηκε ο γιος του Καϋχοσρόης Γ΄.
Χρίστος Ρότσας

Ο Χρίστος Ρότσας είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 1999-2001.
Ουράνιος Ιωαννίδης

Ο Ουράνιος Ιωαννίδης ήταν Ελληνοκύπριος πολιτικός. Διετέλεσε Υπουργός Παιδείας και Πολιτισμού και βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 1996-1999.
Μοναστήρι της Μπετάνια

Το Μοναστήρι της Μπετάνια της Γέννησης της Θεοτόκου ( ) είναι ένα μεσαιωνικό Γεωργιανό ορθόδοξο μοναστήρι στην ανατολική Γεωργία, 16 χλμ. νοτιοδυτικά της Τιφλίδας. Χρονολογείται του 12ου/13ου αιώνα.
Νταμάν και Ντιού

Το Νταμάν και Ντιού (χίντι: दमन और दीव, Νταμάν ορ Ντιβ, γκουτζαράτι: દમણ અને દીવ, ) είναι ενωσιακή επικράτεια στην δυτική Ινδία. Έχει έκταση 112 τ.χλμ. και είναι η μικρότερη ομοσπονδιακή επικράτεια στην ηπειρωτική Ινδία. Η επικράτεια αποτελείται από δύο διακριτά εδάφη—το Νταμάν και το Ντιού—τα οποία διαχωρίζονται γεωγραφικά από τον κόλπο Χαμπάτ. Η επικράτεια περικλείται από την Αραβική Θάλασσα και την πολιτεία Γκουτζαράτ. Αποτελούσε πορτογαλική αποικία από την δεκαετία του 1500, οι επικράτειες προσαρτήθηκαν από την Ινδία το 1961. Η περιοχή διοικούταν από τους Κόλι. Πρωτεύουσα είναι το Νταμάν και σύμφωνα με την απογραφή του 2011, η επικράτεια είχε πληθυσμό 242.911 κατοίκων.
Βαγγέλης Μαργαρίτης

Ο Βαγγέλης Μαργαρίτης (Θεσσαλονίκη, 5 Δεκεμβρίου 1982) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ / σέντερ.
Ανγκουμουά

Το Ανγκουμουά (γαλλικά: Angoumois), ιστορικά η κομητεία του Ανγκουλέμ, ήταν ιστορική επαρχία και κομητεία της Γαλλίας, που βρίσκεται ανάμεσα στο Λιμουζέν στα ανατολικά, το Περιγκόρ στο νότο, την Σαιντόνζ στα δυτικά και του Πουατού στον βορρά.

Αντιστοιχεί περίπου στο κεντρικό τμήμα του σημερινού νομού Σαράντ. Περιλάμβανε επίσης κάποιες περιοχές των σημερινών νομών Ντε-Σεβρ, Ωτ-Βιέν και Δορδόνης.

Πρωτεύουσα ήταν το Ανγκουλέμ με την ακρόπολη και το κάστρο της πάνω στον ποταμό Σαράντ.
Τζέικομπ Ουάιλι

Ο Τζέικομπ Ουάιλι "(αγγλικά:Jacob Wiley)", (Λονγκ Μπιτς, 4 Σεπτεμβρίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για την Γκραν Κανάρια.
1 μήνας και κάτι

1 μήνας και κάτι είναι ο τίτλος ελληνικής κωμικής τηλεοπτικής σειράς παραγωγής 2007-2008 που προβλήθηκε από τον τηλεοπτικό σταθμό Mega Channel.

Το σενάριο της σειράς έγραψε η Μαίρη Μουγιακάκου ενώ τη σκηνοθεσία ανέλαβε ο Βασίλης Θωμόπουλος. Η σειρά παρουσιάζει τη ζωή της Άννας μίας νέας και όμορφης αρχιτέκτονος, παντρεμένη με μία κόρη που όμως μία ανατροπή θα αλλάξει την ζωή της σε ένα ένα μόλις μήνα και κάτι. Το πρωταγωνιστικό καστ της σειράς αποτελείται από τους Ζέτα Δούκα, Αλέξη Γεωργούλη, Γιάννη Στάνκογλου, Μάρθα Βούρτση, Βίλμα Τσακίρη και Νίκο Γαλανό.

Η σειρά προβλήθηκε για μία σεζόν και αποτελείται από 25 επεισόδια.

Το τραγούδι των τίτλων ("Όλα Αλλάζουν") έγραψε και ερμήνευσε η Ευσταθία.
Πέτρος Καρατρούπκος

Ο Πέτρος Καρατρούπκος (1929 – 31 Ιανουαρίου 2012) ήταν Έλληνας επίσκοπος. Υπηρέτησε ως Ελληνορθόδοξος επίσκοπος Ζάμπιας το 2001-2003. Γεννήθηκε στη Νάουσα το 1929. Ήταν ο πρώτος επίσκοπος Ζάμπιας και είχε εκλεγεί ομόφωνα. 

Το 1960 έγινε πρεσβύτερος και το 1964 αρχιμανδρίτης. Σπούδασε στο Αριστοτέλειο Πανεπιστήμιο Θεσσαλονίκης. Υπηρέτησε ως επίσκοπος Ζάμπιας από τις 22 Φεβρουαρίου 2001 έως τις 14 Μαρτίου 2003, όταν έγινε επίσκοπος Νικοπόλεως μέχρι τον θάνατό του στις 31 Ιανουαρίου 2012. Το 1953 έγινε διάκονος.
Λόρδος των Νήσων

Ο Λόρδος των Νήσων (σκωτικά γαελικά: "Triath nan Eilean" ή "Rìgh Innse Gall") είναι ένας τίτλος της Σκωτικής αριστοκρατίας οι ιστορικές ρίζες του οποίου οδηγούν στο Βασίλειο της Σκωτίας. Φαίνεται να έχει την προέλευσή του σε μια σειρά από ηγεμόνες της δυτικής ακτής και των νησιών της Σκωτίας κατά την περίοδο του Μεσαίωνα, οι οποίοι άκμασαν στις παράκτιες περιοχές. Αν και ήταν, κατά καιρούς, υποτελείς των Βασιλέων της Νορβηγίας, της Ιρλανδίας ή της Σκωτίας, παρέμειναν ανεξάρτητοι για πολλούς αιώνες. Η επικράτειά τους περιλάμβανε τις Εβρίδες (από το 1438 και τις περιοχές Σκάι και Ρος) και τις χερσονήσους Νόινταρτ, Αρντναμέρκαν και Κιντάιρ χερσόνησος. Στο αποκορύφωμα της δύναμής τους ήταν οι μεγαλύτεροι γαιοκτήμονες και οι ισχυρότεροι άρχοντες στη Βρετανία μετά από τους Βασιλείς της Αγγλίας και της Σκωτίας.

Το τέλος των Λόρδων ΜακΝτόναλντ ήρθε το 1493 όταν ο Ιωάννης ΜακΝτόναλντ Β΄ είχε η η πατρίδα, τα ακίνητα και οι τίτλοι του κατασχέθηκαν από τον Βασιλιά Ιάκωβο Δ΄ της Σκωτίας. Το επόμενο διάστημα η Φατριά των ΜακΝτόναλντ αμφισβήτησε την εξουσία του Ιακώβου και την κυριαρχία του επί των νησιών, ενώ ξέσπασαν πολλές εξεγέρσεις εναντίον του μονάρχη της Σκωτίας. Αργότερα, όμως, το αξίωμα του Λόρδου των Νήσων δόθηκε στο Δούκα του Ρόθσι, μεγαλύτερο γιο και διάδοχο του Βασιλιά της Σκωτίας. Ο τίτλος αυτός, από τη δημιουργία του Βασιλείου της Μεγάλης Βρετανίας, αποδίδεται στον Πρίγκιπα της Ουαλίας. Ο σημερινός Λόρδος των Νήσων είναι ο Πρίγκιπας Κάρολος.

Την περίοδο των ΜακΝτόναλντ η έδρα των Λόρδων των Νήσων βρισκόταν στο Φινλάγκαν.
CasaPound

Το CasaPound Italia, ή απλούστερα CasaPound είναι ιταλικό νεοφασιστικό κίνημα και πρώην πολιτικό κόμμα. Το όνομά του, που σημαίνει «Η οικία (του) Πάουντ», είναι εμπνευσμένο από τον Αμερικανό ποιητή Έζρα Πάουντ. Ξεκίνησε ως δίκτυο ακροδεξιών κέντρων με αρχή μια κατάληψη στη Ρώμη. Για χρόνια στο κτίριο διεξάγονταν πολιτιστικές εκδηλώσεις, όπως πολιτικές συζητήσεις και κινηματογραφικές προβολές. Το κόμμα ανέστειλε την παρουσία του τον Ιούνιο του 2019, αλλά συνεχίζει σαν κοινωνική κίνηση. Το κόμμα CasaPound ίδρυσε ένα κίνημα νεολαίας, το Blocco Studentesco. Στις 26 Ιουνίου 2019, ο ηγέτης του CasaPound Τζανλούκα Ιαννόνε ανακοίνωσε την ολοκλήρωση της ύπαρξης του CasaPound ως πολιτικού κόμματος, επιστρέφοντας στην αρχική κατάσταση του κοινωνικού κινήματος.
Καϋκοβάδης Γ΄

Ο Καϋκοβάδης Γ΄ (πέθανε το 1302) ήταν για σύντομο χρονικό διάστημα Σουλτάνος του Ρουμ (1298 - 1302). Αντικατέστησε τον έκπτωτο θείο του Καϋκαούς Β΄, κυβέρνησε σαν υποτελής των Μογγόλων και δεν είχε ποτέ πραγματική εξουσία.
Ο Καϋκοβάδης Γ΄ εμφανίστηκε για πρώτη φορά σαν διεκδικητής του θρόνου το 1283 με την υποστήριξη των Τουρκομάνων Καραμανίδων, ηττήθηκε από τον Καϋχοσρόη Γ΄ και δραπέτευσε στο Αρμενικό Βασίλειο της Κιλικίας. 

Δεν είναι γνωστό τίποτα για την ζωή του από τότε μέχρι την εποχή που κλήθηκε από τον Σουλτάνο του Ιλχανάτου Μαχμούντ Γκαζάν να αντικαταστήσει τον Καϋκαούς Β΄ που ανατράπηκε για συνωμοσία (1298). Κυβέρνησε με μεγάλη βιαιότητα και έγινε έντονα μισητός στους υπηκόους του. Σε επίσκεψη στο Ιλχανάτο κατηγορήθηκε για συνωμοσία και εκτελέστηκε (1302), στον θρόνο του Σουλτανάτου επανήλθε ο θείος του Μεσούντ Β΄.
Πάκο Τόους

Ο Φρανθίσκο Μαρτίνεθ Τόους (ισπ.: Francisco Martínez Tous), ευρύτερα γνωστός ως Πάκο Τόους, γεννήθηκε στις 10 Φεβρουαρίου 1964 και είναι ισπανός ηθοποιός. Είναι γνωστός για τον ρόλο του ως Πάκο στη σειρά Οι άνθρωποι του Πάκο (ισπ.: Los hombres de Paco) 2005–2010 και ως Αγουστίν "Μόσχα" Ράμος (ισπ.: Agustín "Moscú" Ramos) στην τηλεοπτική σειρά Η τέλεια ληστεία (ισπ.: "La casa de papel") 2017-σήμερα.
Μουσταφά Ντρόκι

Ο Μουσταφά Ντρόκι (, γεννημένος ως "Μουσταφά Μαντσάκου/Mustafa Mancaku)" ήταν Αλβανός γαιοκτήμονας, ο οποίος διαδραμάτισε σημαντικό ρόλο στις εξεγέρσεις του 1914–15.
Πανελλήνιο Πρωτάθλημα Ενόργανης Γυμναστικής 2013

Το Πανελλήνιο Πρωτάθλημα Ενόργανης Γυμναστικής 2013 ήταν η 43η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 27 έως και την Κυριακή 28 Απριλίου του 2013.

Στο πρωτάθλημα διεξήχθησαν οι κατηγορίες ανδρών, γυναικών, εφήβων, νεανίδων, παίδων και κορασίδων. Πρωταθλήτρια ομάδα στους άνδρες και στις γυναίκες αναδείχθηκε o Γ.Α.Σ. Ειρήνη Περιστερίου.
Αυγούστα της Πρωσίας

Η Αυγούστα της Πρωσίας ("Auguste von Preußen", 1 Μαΐου 1780 - 19 Φεβρουαρίου 1841) ήταν σύζυγος του Γουλιέλμου Β΄, Εκλέκτορα της Έσσης.
Θάνος Καληώρας

Ο Θάνος Καληώρας είναι Έλληνας ηθοποιός,γεννήθηκε στη Δράμα .
Καϋκοβάδης Β΄

Ο Καϋκοβάδης Β΄ (1239 - 1257) Σουλτάνος του Ρουμ (1249 - 1257) ήταν ο μικρότερος από τους τρεις γιους του σουλτάνου Καϋχοσρόη Β΄ με την Γεωργιανή πριγκίπισσα Θαμάρ. Η μητέρα του ήταν η αγαπημένη σύζυγος του Καϋχοσρόη Β΄ γι'αυτό ο πατέρας του επέλεξε τον Καϋκοβάδη σαν διάδοχο. Την εποχή που πέθανε ο πατέρας του ήταν πολύ μικρός και αδύναμος και το σουλτανάτο βρισκόταν σε κίνδυνο από τους Μογγόλους, ο βεζίρης αποφάσισε να τοποθετήσει συμβασιλείς τους δυο μεγαλύτερους αδελφούς του Καϋκαούς Β΄ και Κιλίτζ Αρσλάν Δ΄.

Οι Μογγόλοι ζήτησαν από τον αδελφό του Καϋκαούς Β΄ να έρθει να επισκεφτεί τον Μόνγκε Καν (1209 - 1259), τα αδέλφια σε συμβούλιο στην Καισάρεια αποφάσισαν να στείλουν στην θέση του τον Καϋκοβάδη Β΄. Το ταξίδι για την Οβορχανγκάι που βρισκόταν η πρωτεύουσα του Μόνγκε Καν ήταν περιπετειώδες, ο Καϋκοβάδης Β΄ μπόρεσε να το καθυστερήσει τουλάχιστον δύο χρόνια. Την επόμενη μέρα που ξεκίνησε το ταξίδι ο Καϋκοβάδης Β΄ βρέθηκε αιφνίδια νεκρός, ο σερίφης που τον συνόδευε κατηγορήθηκε ότι τον θανάτωσε αλλά δεν αποδείχτηκε τίποτα.
Πανελλήνιο Πρωτάθλημα Ενόργανης Γυμναστικής 2014

Το Πανελλήνιο Πρωτάθλημα Ενόργανης Γυμναστικής 2014 ήταν η 44η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 3 έως και την Κυριακή 4 Μαΐου του 2014.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Γ.Σ. Άτλας Πατρών.
Πρόεδρος της Αλγερίας

Ο Πρόεδρος της Αλγερίας είναι ο αρχηγός του κράτους και η ανώτατη αρχή της Αλγερίας, καθώς και ο αρχηγός των εθνικών ενόπλων δυνάμεων της Αλγερίας .
Γιαννάκης Αγαπίου

Ο Γιαννάκης Αγαπίου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-2001.
Γυναίκες για μια άλλη Ευρώπη

Ως Γυναίκες για μια άλλη Ευρώπη είναι γνωστός ένας βραχύβιος εκλογικός συνασπισμός στην Ελλάδα. 

Ο συνασπισμός σχηματίστηκε από μικρά αριστερά κόμματα που συμμετείχαν στον Συνασπισμό Ριζοσπαστικής Αριστεράς (Ανανεωτική Κομμουνιστική Οικολογική Αριστερά κτλ.), ανεξάρτητους/ες φεμινιστές/φεμινίστριες, αντιπολεμικούς ακτιβιστές και ανεξάρτητους αριστερούς ακτιβιστές. 

Οι 24 υποψήφιοι του συνασπισμού ήταν γυναίκες, ενώ πρώτη βγήκε η Νένα Βενετσάνου, τραγουδίστρια και ακτιβίστρια για τα δικαιώματα των γυναικών.

Στις ευρωεκλογές 2004 ο συνασπισμός κέρδισε το 0.76% των ψήφων και λίγους μήνες αργότερα επέστρεψε στον Συνασπισμό Ριζοσπαστικής Αριστεράς.
Σαράντ-Μαριτίμ

Η Σαράντ-Μαριτίμ (γαλλικά: "Charente-Maritime") είναι νομός της νοτιοδυτικής Γαλλίας, στην περιοχή της Νέας Ακουιτανίας. Έλαβε το όνομά του από τον ποταμό Σαράντ που τον διασχίζει και από τον Ατλαντικό ωκεανό. 

Πριν το 2016 ο νομός Σαράντ-Μαριτίμ ανήκε διοικητικά στην περιοχή Πουατού-Σαράντ, η οποία συνενώθηκε με την Ακουιτανία και το Λιμουζέν και πλέον αποτελούν τη νέα διοικητική περιοχή της Νέας Ακουιτανίας.

Η INSEE και το Ταχυδρομείο του αποδίδουν τον κωδικό 17. Πρωτεύουσα είναι η Λα Ροσέλ.

Οι κάτοικοι του νομού ονομάζονται Σαρανταί (ζ) μαριτίμ.
Μπομπί Αλαίν

Ο Μπομπί Αλαίν (γαλλικά: "Bobby Allain", 28 Νοεμβρίου 1991, Κλαμάρ) είναι Γάλλος επαγγελματίας ποδοσφαιριστής σκωτσέζικης καταγωγής, ο οποίος αγωνίζεται ως τερματοφύλακας.
Πανελλήνιο Πρωτάθλημα Ενόργανης Γυμναστικής 2016

Το Πανελλήνιο Πρωτάθλημα Ενόργανης Γυμναστικής 2016 ήταν η 46η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 7 έως και την Κυριακή 8 Μαΐου του 2016. Συμμετείχαν 95 αθλητές (37 άνδρες, 28 γυναίκες, 8 έφηβοι, 22 νεανίδες).

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Γ.Σ. Ευρίπειος.
Χαμπίμπ Μπουργκίμπα

Ο Χαμπίμπ Μπουργκίμπα (πλήρες όνομα: Χαμπίμπ ιμπν Αλί Μπουργκίμπα, 3 Αυγούστου 1903 – 6 Απριλίου 2000) ήταν Τυνήσιος νομικός και εθνικιστής πολιτικός, ηγέτης της ανεξαρτησίας της χώρας του και πρόεδρός της (από το 1975 ισόβιος) επί 30 έτη (1957 - 1987).

Ο Μπουργκίμπα γεννήθηκε στο Μοναστίρ (Mistīr) της επαρχίας Σαχέλ της κεντρικής Τυνησίας και πήρε από πολύ μικρός μέρος στον αγώνα των συμπατριωτών του κατά της Γαλλίας, με σκοπό την ανεξαρτησία. Σπούδασε νομικά και πολιτικές επιστήμες στη Σορβόνη ενώ από 28 ετών ήταν ήδη ενταγμένος στην πολιτική, διεκδικώντας συνταγματικές μεταρρυθμίσεις ως ιδρυτής του σκληροπυρηνικού κόμματος «Νέο Ντεστούρ». Σταδιακά, από οπαδός του ακραίου ριζοσπαστισμού, μεταστράφηκε σε θιασώτη της σταδιακής διεκδίκησης της ανεξαρτησίας, ενώ συνελήφθη αρκετές φορές και φυλακίστηκε από τις αποικιακές αρχές, μαζί με άλλους συναγωνιστές του κατά τη διάρκεια της εικοσαετίας 1934 - 1954.

Τελικά η Γαλλία αναγνώρισε την ανεξάρτητη Τυνησία και ο Μπουργκίμπα ανέλαβε σχεδόν αμέσως πρωθυπουργός (1956) και τον επόμενο χρόνο (1957) πρόεδρος της χώρας. Εφάρμοσε ευρύ μεταρρυθμιστικό πρόγραμμα στην οικονομία, τη δικαιοσύνη, περιόρισε τις στρατιωτικές δαπάνες ενώ στην εξωτερική πολιτική επέλεξε τη μετριοπάθεια αρνούμενος να υποστηρίξει το κίνημα του «Παναραβισμού» αλλά και να εναντιωθεί στο κράτος του Ισραήλ. 

Το 1975 η εθνοσυνέλευση τον κήρυξε ισόβιο πρόεδρο και πέντε χρόνια μετά (1980) αντιμετώπισε μία εξέγερση την οποία υποκίνησε η Λιβύη, μετά την αντιμετώπιση της οποίας αναγκάστηκε να λάβει κάποια φιλελεύθερα μέτρα, όπως την ελεύθερη δράση της αντιπολίτευσης και την άδεια για συνδικαλιστική δραστηριότητα. Κατηγορήθηκε ωστόσο από τους πολιτικούς του αντιπάλους και έπεσε σε δυσμένεια, καθώς από επαναστάτης θεωρούσαν ότι είχε εξελιχθεί σε έναν απόλυτο άρχοντα που ζούσε μέσα στη χλιδή. Τελικά το Νοέμβριο του 1987 ανατράπηκε με αναίμακτο πραξικόπημα από τον πρόσφατα διορισμένο πρωθυπουργό του Μπεν Άλι, ο οποίος και τον διαδέχτηκε στην εξουσία. Η ανατροπή και ο παραγκωνισμός του Μπουργκίμπα απομάκρυνε το ενδεχόμενο εμφυλίου πολέμου, καθώς ο γηραιός πρόεδρος έδειχνε να πάσχει από διανοητική δυσχέρεια και εμφανή αδυναμία στο να ασκήσει τα καθήκοντά του, ενώ η συμπεριφορά του όπως και οι τελευταίες αποφάσεις και δηλώσεις του ήταν ακατανόητες και προκάλεσαν τη γενική αντίδραση. Ένα χρόνο μετά (1988) ο Μπουργκίμπα εγκαταστάθηκε στο Μοναστίρ όπου τέθηκε κάτω από ιατρική μέριμνα λόγω των πολλών προβλημάτων υγείας. Το Μάρτιο του 2000 νοσηλεύτηκε στο νοσοκομείο με αναπνευστική ανεπάρκεια, ανάρρωσε αλλά τον Απρίλιο απεβίωσε σε ηλικία 96 ετών. 

Κεντρική λεωφόρος στην πρωτεύουσα Τύνιδα φέρει το όνομά του, ενώ η σορός του έχει ενταφιαστεί σε εντυπωσιακό μαυσωλείο της γενέτειράς του.
The Reincarnation of Benjamin Breeg

To "The Reincarnation of Benjamin Breeg" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δέκατο-τέταρτο δίσκο τους, "A Matter of Life and Death" (2006). Τον Αύγουστο του ίδιου έτους κυκλοφόρησε και ως single, το πρώτο από τον παραπάνω δίσκο. Το single περιείχε επίσης και το θρυλικό κομμάτι του σχήματος "Hallowed Be Thy Name". Επίσης, κυκλοφόρησε και σε βινύλιο, με την έκδοση αυτή να περιέχει το "The Trooper" και το "Run to the Hills".

Για την προώθηση του κομματιού, το συγκρότημα, κυκλοφόρησε και video clip. Το single, σημείωσε εισπρακτική επιτυχία, φτάνοντας στο νούμερο 1 των σουηδικών, ισπανικών και φινλανδικών charts. Επίσης, έφτασε στο νούμερο 4 των δανικών και στο νούμερο 9 των νορβηγικών. Το τραγούδι αφορά τον φανταστικό χαρακτήρα Benjamin Breeg, για τον οποίον το συγκρότημα είχε παραθέσει και βιογραφία στον επίσημο ιστότοπό του.
Πανελλήνιο Πρωτάθλημα Ενόργανης Γυμναστικής 2017

Το Πανελλήνιο Πρωτάθλημα Ενόργανης Γυμναστικής 2017 ήταν η 47η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 4 έως και την Κυριακή 5 Μαρτίου του 2017. Συμμετείχαν 108 αθλητές (31 άνδρες, 29 γυναίκες, 16 έφηβοι, 32 νεανίδες).

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Γ.Σ. Ευρίπειος.
Τουρχάν Πασάς Περμέτι

Ο Τουρχάν Πασάς Περμέτι (, 1846 – 18 Φεβρουαρίου 1927) ήταν Οθωμανο-Αλβανός πολιτικός που υπηρέτησε ως 2ος πρωθυπουργός της Αλβανίας. Κατείχε τον τίτλο του Πασά της Οθωμανικής Αυτοκρατορίας. 

Μεταξύ των οθωμανικών θέσεων που κατείχε ήταν αυτή του Διοικητή της Κρήτης το 1895 και το 1896, και του πρεσβευτή στην Αγία Πετρούπολη. Μιλούσε άπταιστα ελληνικά και θεωρούνταν ικανός αλλά και μάλλον αναποφάσιστος διαχειριστής. Η διακυβέρνησή του στην Κρήτη έληξε με την εξέγερση της 24ης Μαΐου 1896 που τελικά οδήγησε στην απώλεια του νησιού από την Οθωμανική Αυτοκρατορία. Ο Περμέτι εκπροσώπησε την Οθωμανική Αυτοκρατορία στη Δεύτερη Διάσκεψη Ειρήνης της Χάγης του 1907. 

Διετέλεσε πρωθυπουργός της Αλβανίας το 1914 και στη συνέχεια και πάλι το 1918–1920. Διαδεχόμενος τον Ισμαήλ Κεμάλ, έγινε ο δεύτερος πρωθυπουργός της Αλβανίας και ο πρώτος που θήτευσε υπό τον πρίγκηπα του Βιντ. Σύγχρονοι του Περμέτι ισχυρίστηκαν ότι, επειδή δεν είχε σχέση με τον αλβανικό εθνικό σκοπό, δεν γνώριζε τις ανάγκες των Αλβανών. Η πρωθυπουργία του είχε διακοπεί δύο φορές από την αλβανική δυσαρέσκεια. Ανατράπηκε από τον Εσάντ Πασά το 1914, και στη συνέχεια από το Συνέδριο της Λούσνια το 1920.
Αμπντούλ Κασίμ

Ο Αμπντούλ Κασίμ (πέθανε το 1092) ήταν Σελτζούκος κυβερνήτης της Νίκαιας, που ήταν πρωτεύουσα στο Σουλτανάτο του Ρουμ (1086 - 1092).
Με τον θάνατο του σουλτάνου Σουλεϊμάν ιμπν Κουτουλμίς (1086) έγινε κατάσχεση του θρόνου τού Ρουμ από τον διάδοχο Κιλίτζ Αρσλάν Α΄. Όμως ο μεγάλος σουλτάνος των Σελτζούκων Μαλίκ Σαχ Α΄ διόρισε στη θέση τού Σουλεϊμάν τον Αμπντούλ Κασίμ. Ως αποτέλεσμα, η κυριαρχία του τελευταίου περιορίστηκε μονάχα στη Βιθυνία και την Καππαδοκία· η υπόλοιπη επικράτεια τού Ρουμ μοιράστηκε σε αυτοδιοικούμενα εμιράτα,όπου σε ένα από αυτά κυβερνούσε ο εμίρης Τζαχάς. 

Με τη Θάλασσα του Μαρμαρά υπό τον έλεγχό του, ο Αμπντούλ Κασίμ αποφάσισε να ιδρύσει ένα ισχυρό ναυτικό με έδρα την Κίο για να ανταγωνιστεί το Βυζαντινό ναυτικό. Ο Αλέξιος Α΄ Κομνηνός έστειλε εναντίον του δύο στρατηγούς: τον Μανουὴλ Βουτουμίτη (1086 - 1112) και τον Τατίκιο. Ο Αμπντούλ Κασίμ συνετρίβη και ο στόλος του διαλύθηκε· ο ίδιος δραπέτευσε στη Νίκαια και δήλωσε την υποταγή του στον Βυζαντινό αυτοκράτορα.
Λώρης Λυσιώτης

Ο Λώρης Λυσιώτης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-1996.